钦定古今图书集成/明伦汇编/氏族典/第340卷 > 刘好礼
## 钦定古今图书集成/明伦汇编/氏族典/第340卷 > 刘好礼

按《元史刘好礼传》：“好礼，字敬之，汴梁祥符人。父仲泽，
金大理评事，徙家保定之完州。好礼幼有志，知读书。
至元元年，以廉希逸荐，召见，言事称旨。七年，迁益兰
州等五部断事官，以比古之都护。十年，北方诸王叛，
执好礼。十七年，好礼间道南走至昌州，入见。十八年，
授嘉议大夫，澧州路总管，入为刑部尚书，俄改礼部”，
又改吏部。二十一年，出为北京路总管，再入为户部
尚书，卒。子晸，为河西陇右道肃政廉访使。